
ΑΠΟΦΑΣΕΙ Σ 

Αριθ. Δ17α/04/50/Φ.Ν.430 (1) 

Διαδικασία τήρησης του Μητρώου Εργοληπτικών Επιχει¬ 
ρήσεων (ΜΕΕΠ). Λειτουργία της επιτροπής ΜΕΕΠ και 
άλλες διατάξεις. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 16παρ. 15του Ν. 1418/84 
"Δημόσια έργα και ρυθμίσεις συναφών θεμάτων" (Α' 23), 
όπως αυτή αντικαταστάθηκε με το άρθρο 4 του Ν. 2940/ 
2001 «Αναπτυξιακά φορολογικά και θεσμικά κίνητρα για 
τις επιχειρήσεις του κατασκευαστικού τομέα και άλλες 
διατάξεις» (Α' 180). 

2. Τις διατάξεις του άρθρου 29 Ατού Ν. 1558/1985 (Α' 
137), όπως αυτό προστέθηκε με το άρθρο 27 του Ν 2081/ 
1992 (ΦΕΚ 154 Α') και αντικαταστάθηκε με την παράγρα¬ 
φο 2α του άρθρου 1 του Ν. 2469/1997 (Α'380) και το γε¬ 
γονός ότι από τις διατάξεις της παρούσας απόφασης δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 


ΚΕΦΑΛΑΙΟ Α' 

Μητρώο Εργοληπτικών Επιχειρήσεων (ΜΕΕΠ) 
Άρθρο 1 

Τήρηση Μητρώου Εργοληπτικών Επιχειρήσεων (ΜΕΕΠ) 

1. Η τήρηση του Μητρώου Εργοληπτικών Επιχειρήσεων 
(ΜΕΕΠ) που προβλέπεται από το άρθρο 16 του Ν 1418/ 
1984 όπως αυτό αντικαταστάθηκε από το άρθρο 4 του Ν 
2940/2001 γίνεται από την αρμόδια Υπηρεσία της Γενικής 
Γραμματείας Δημοσίων Έργων του Υ.ΠΕ.ΧΩ.Δ.Ε. που 
ενεργεί επίσης κάθε προπαρασκευαστική ενέργεια για τη 
συγκέντρωση, επαλήθευση κ.λ.π. των στοιχείων που συ¬ 
γκεντρώνονται στο ΜΕΕΠ και παρέχει τις σχετικές βεβαι¬ 
ώσεις και τις αναγκαίες πληροφορίες στις ενδιαφερόμε- 
νες υπηρεσίες των φορέων του Δημοσίου Τομέα. 

2. Η εγγραφή, κατάταξη, αναθεώρηση, διαγραφή κ.λ.π. 
των εργοληπτικών επιχειρήσεων στο ΜΕΕΠ μέχρι την 5η 
τάξη γίνεται από την επιτροπή του ΜΕΕΠ. Η κατάταξη ερ¬ 
γοληπτικών επιχειρήσεων στις τάξεις έκτη (6) και έβδομη 
(7) του ΜΕΕΠ γίνεται με απόφαση που εκδίδεται από τον 
Υπουργό Περιβάλλοντος, Χωροταξίας και Δημοσίων Έρ¬ 
γων ύστερα από γνώμη της επιτροπής ΜΕΕΠ. 

3. Τα στοιχεία που υποβάλλονται από τις εργοληπτικές 
επιχειρήσεις και η εγγραφή, κατάταξη και αναθεώρηση 
κάθε εργοληπτικής επιχείρησης καταχωρούνται μηχανο¬ 
γραφικά από την αρμόδια Υπηρεσία τήρησης του Μη¬ 
τρώου. 

4. Η αρμόδια υπηρεσία της Γενικής Γραμματείς Δημο¬ 
σίων Έργων του Υ.ΠΕ.ΧΩ.Δ.Ε. με βάση τις σχετικές απο- 
φάσειςτης επιτροπής ΜΕΕΠ, για τις εργοληπτικές επιχει¬ 
ρήσεις που κατατάσσονται μέχρι την πέμπτη (5) τάξη και 
τις αποφάσεις του Υπουργού ΠΕ.ΧΩ.Δ.Ε. για τις εργολη¬ 
πτικές επιχειρήσεις που κατατάσσονται στην έκτη (6) και 
έβδομη (7) τάξη, εκδίδει τις σχετικές πρωτότυπες βεβαι¬ 
ώσεις. 

5. Σε περιπτώσεις αντικατάστασης ή αποδέσμευσης 
στελεχών, η αρμόδια υπηρεσία εκδίδει νέες βεβαιώσεις 
τις οποίες οι εργοληπτικές επιχειρήσεις υποχρεούνται να 
τις παραλαμβάνουν χωρίς καμιά καθυστέρηση μέσα στην 
προθεσμία δέκα ημερών που θα τίθεται με έγγραφο της 
υπηρεσίας. Εάν οι εργοληπτικές επιχειρήσεις αμελούν ή 
αρνούνται να παραλάβουν την νέα βεβαίωση μέσα στην 

ανωτέρω προθεσμία μπορεί να τους επιβληθεί πειθαρχι¬ 
κή ποινή, σύμφωνα με την παράγραφο 6 του άρθρου 15 
του Ν. 1418/84, όπως αυτό προστέθηκε με την παράγρα¬ 
φο 1 του άρθρου 4του Ν. 2229/1994 (ΑΊ38). 

Άρθρο 2 

Λειτουργία επιτροπής ΜΕΕΠ 

1. Η επιτροπή ΜΕΕΠ βρίσκεται σε απαρτία αν είναι πα- 
ρόντες ο Π ρόεδρος ή ο αναπληρωτής του και επτά από τα 
μέλη της. 

2. Οι αποφάσεις της επιτροπής λαμβάνονται με την 
πλειοψηφία των παρόντων μελών, σε περίπτωση ισοψη- 
φίας, απόφαση της επιτροπής αποτελεί η γνώμη υπέρ της 
οποίας ψήφισε ο Πρόεδρος ή ο προεδρεύων αναπληρω¬ 
τής του. 

3. Στη συνεδρίαση της επιτροπής συμμετέχει ως ειση- 
γητής χωρίς ψήφο ο Προϊστάμενος της Δ/νσης Μητρώων 
και Τεχνικών Επαγγελμάτων της ΓΓΔΕ αναπληρούμενος 
από τον Προϊστάμενο του αρμοδίου τμήματος που χειρί¬ 
ζεται τη συγκεκριμένη υπόθεση. 

4. Για τις αποφάσεις της επιτροπής ΜΕΕΠ τηρούνται 
συνοπτικά πρακτικά που επικυρώνονται και υπογράφο¬ 
νται από τον πρόεδρο και τον Γραμματέα. Στα πρακτικά 
ενσωματώνεται η σχετική εισήγηση. Τα πρακτικά δεν κα- 
ταχωρούνται σε βιβλίου αλλά τηρούνται σε κινητά φύλλα 
που μονογράφονται και αριθμούνται με ενιαία ετήσια αύ- 
ξουσα αρίθμηση από τον Πρόεδρο της Επιτροπής. Αντί¬ 
γραφα των πρακτικών που περιλαμβάνουν εγγραφή, επα- 
νάκριση, αναθεώρηση ή οποιαδήποτε άλλη μεταβολή της 
εργοληπτικής επιχείρησης παραδίδονται στην αρμόδια 
υπηρεσία του Υπουργείου για τις περαιτέρω ενέργειες. 

5. Η επιτροπή συνεδριάζει σε τακτές συνεδριάσεις που 
τις ορίζει ο Πρόεδρος της επιτροπής. 

Όταν έχουν προκαθορισθεί και γνωστοποιηθεί τακτές 
ημέρες συνεδριάσεων δεν απαιτείται κλήτευση των με¬ 
λών. Η ημερήσια διάταξη που περιλαμβάνει τα θέματα 
που θα συζητηθούν επιδίδεται στα τακτικά μέλη τρεις 
τουλάχιστον ημέρες πριν από την ορισμένη ημέρατης συ¬ 
νεδρίασης. Τα τακτικά μέλη που απουσιάζουν ή κωλύο¬ 
νται αναπληρώνονται από τους ορισμένους αναπληρω¬ 
τές τους κατόπιν εγκαίρου ειδοποιήσεώς τους από τα τα¬ 
κτικά μέλη που πρόκειται να απουσιάσουν. 

6. Η επιτροπή ΜΕΕΠ συνεδριάζει υποχρεωτικά ειδικά 
μέσα στο μήνα Ιανουάριο κάθε έτους για να συντάξει την 
έκθεση προς τον Υπουργό Περιβάλλοντος, Χωροταξίας 
και Δημοσίων Έργων που προβλέπει η παράγραφος 14 
του άρθρου 16 του Ν 1418/84. Η τακτική ετήσια έκθεση 
περιλαμβάνει εισηγήσεις για την βελτίωση της λειτουρ¬ 
γίας του Μητρώου Εργοληπτικών Επιχειρήσεων (ΜΕΕΠ). 

Άρθρο 3 

Εγγραφή στο ΜΕΕΠ. 

1. Η εγγραφή στο ΜΕΕΠ γίνεται ύστερα από αίτηση της 
ενδιαφερόμενης επιχείρησης. Η επιχείρηση με την αίτη¬ 
ση της ζητά επίσης και την κατάταξή της σε συγκεκριμέ¬ 
νες κατηγορίες έργων και την αντίστοιχη σε κάθε κατηγο¬ 
ρία τάξη. 

2. Για την εγγραφή και κατάταξη επιχείρηση υποβάλλει 
όλα τα στοιχεία που βοηθούν στο σχηματισμό γνώμης για 
την αιτούμενη εγγραφή και κατάταξη σύμφωνα με τα κρι¬ 


τήρια του άρθρου 16του Ν 1418/1984 όπως αυτό αντικα- 
ταστάθηκε με το άρθρο 4 του Ν 2940/2001. Μεταξύ των 
στοιχείων αυτών πρέπει οπωσδήποτε να περιλαμβάνονται: 

α) τα έγγραφα νομιμοποίησης της επιχείρησης, τα ΦΕΚ 
όπου έχει δημοσιευθεί το καταστατικό της επιχείρησης, 
το τελευταίο Διοικητικό Συμβούλιο και τυχόν τροποποιή¬ 
σεις του καταστατικού και το τελευταίο πρακτικό του Δι¬ 
οικητικού Συμβουλίου περί κατανομής αρμοδιοτήτωντων 
εκπροσώπων της. 

β) Υπεύθυνη δήλωση του Προέδρου του Διοικητικού 
Συμβουλίου για όλα τα στοιχεία των στελεχών ΜΕΚ που 
στελεχώνουν την επιχείρηση και καλύπτουν τα ελάχιστα 
όρια στελέχωσης που απαιτούνται σύμφωνα με τις σχετι¬ 
κές διατάξεις. 

γ) Υπεύθυνες δηλώσεις, θεωρημένες από Δημόσια Αρ¬ 
χή για το γνήσιο της υπογραφής, των στελεχών ότι απο¬ 
δέχονται την κατά αποκλειστικότητα στελέχωση της επι¬ 
χείρησης και ότι θα δηλώσουν κάθε σχετική μεταβολή. 

δ) Κατάλογο των λοιπών στελεχών ΜΕΚ που διαθέτει η 
επιχείρηση με αριθμό ΜΕΚ. 

ε) Κατάλογο των λοιπών στελεχών που διαθέτει η επι¬ 
χείρηση. 

στ.) Στοιχεία για την οικονομική κατάσταση της επιχεί¬ 
ρησης. Για τις επιχειρήσεις που συντάσσουν ισολογι¬ 
σμούς υποβάλλονται οι ισολογισμοί των τριών τελευταί¬ 
ων ετών ή και λιγότεροι αν η επιχείρηση λειτουργεί λιγό¬ 
τερο έτη. 

ζ) Συμβάσεις εργασίας θεωρημένες από αρμόδια ΔΟΥ 
και καταστάσεις προσωπικού θεωρημένες από την Επιθε¬ 
ώρηση Εργασίας. 

η) Στοιχεία για τα έργα που έχει εκτελέσει η επιχείρηση 
κατά την προηγούμενη τριετία. 

θ) Πίνακες ιδιόκτητου μηχανικού εξοπλισμού. 

ι) Πιστοποιητικά ότι η επιχείρηση δεν έχει πτωχεύσει ή 
δεν εκκρεμεί αίτηση για πτώχευση ή δεν τελεί υπό ανα¬ 
γκαστική διαχείριση. Γ ια τις προσωπικές εταιρείες τα πι¬ 
στοποιητικά απαιτούνται για όλους τους εταίρους. 

3. Όταν υποβληθεί αίτηση με άλατα δικαιολογητικά που 
απαιτούνται, η Υπηρεσία ζητεί οποιοδήποτε συμπληρω¬ 
ματικό στοιχείο και καλεί εγγράφως τον εκπρόσωπο της 
επιχείρησης να λάβει γνώση για τις τυχόν ελλείψεις και να 
διατυπώσει εγγράφως τυχόν παρατηρήσεις του. Η εισή¬ 
γηση της υπηρεσίας γίνεται ύστερα από την υποβολή των 
παρατηρήσεων αυτών ή την άπρακτη παρέλευση της 
προθεσμίας που τάσσεται με το σχετικό έγγραφο της 
υπηρεσίας. 

4. Η επιτροπή ΜΕΕΠ αποφασίζει για την εγγραφή και 
κατάταξη σύμφωνα μετά κριτήρια που ορίζει ο νόμος. Γ ια 
τη σχετική κρίση της Επιτροπής λαμβάνονται υπόψη όλα 
τα πιστοποιητικά και στοιχεία που συγκεντρώνονται στην 
υπηρεσία τα στοιχεία που υποβάλλει η ενδιαφερόμενη 
επιχείρηση μετά την επαλήθευσή τους από την υπηρεσία. 
Η εγγραφή ισχύει από την λήψη της απόφασης της επι¬ 
τροπής ΜΕΕΠ. 

5. Οποιαδήποτε σημαντική μεταβολή στα στοιχεία που 
έχει υποβάλλει η επιχείρηση για την εγγραφή και κατάτα¬ 
ξή της ανακοινώνεται υποχρεωτικά μέσα σε τρεις μήνες 
στην αρμόδια υπηρεσία του Υ.ΠΕ.ΧΩ.Δ.Ε. Κάθε μεταβο- 

λή μπορεί να αποτελέσει τη βάση για έκτακτη αναθεώρη¬ 
ση με πρωτοβουλία της υπηρεσίας. 

Άρθρο 4 

Αναθεώρηση με πρωτοβουλία της επιχείρησης 

1. Η τακτική αναθεώρηση γίνεται με αίτηση της ενδια- 
φερόμενης επιχείρησης. Η αίτηση θα πρέπει να υποβλη¬ 
θεί ένα τρίμηνο πριν από τη λήξη της τριετίας η οποία ανα¬ 
γράφεται στην βεβαίωση της Εργοληπτικής Επιχείρησης. 
Στην περίπτωση που η αίτηση υποβάλλεται πριν από τη 
λήξη της προηγούμενης τριετίας ή και δύο μήνες μετά τη 
λήξη, η αναθεώρηση ισχύει από την ημερομηνία της από¬ 
φασης της Επιτροπής ΜΕΕΠ ή της απόφασης του Υπουρ¬ 
γού ΠΕ.ΧΩ.Δ.Ε. για τις τάξεις 6η και 7η. 

2. Η αίτηση για έκτακτη αναθεώρηση με πρωτοβουλία 
της επιχείρησης 

που προβλέπεται στις παρ. 17 και επόμενες του άρθρου 
16του Ν 1418/84 υποβάλλεται μετά την συμπλήρωση της 
διετίας από την έκτακτη επανάκριση. Η αναθεώρηση αυ¬ 
τή ισχύει από τη λήψη της σχετικής απόφασης. 

3. Για την αναθεώρηση υποβάλλονται από την επιχείρη¬ 
ση όλα τα στοιχεία που προβλέπονται στο προηγούμενο 
άρθρο για την εγγραφή. 

4. Κατά τα λοιπά εφαρμόζονται ανάλογα οι διατάξεις 
του προηγούμενου άρθρου. 

Άρθρο 5 

Έκτακτη αναθεώρηση με πρωτοβουλία της υπηρεσίας 

1. Όταν συντρέχουν οι περιπτώσεις του τελευταίου 
εδαφίου της παραγράφου 5 του άρθρου 4 της απόφασης 
αυτής καθώς και στις περιπτώσεις που περιέρχονται στην 
υπηρεσία ΜΕΕΠ δελτία έκτακτων στοιχείων η Υπηρεσία 
κινεί τη διαδικασία της έκτακτης αναθεώρησης. Η έκτα¬ 
κτη αναθεώρηση διενεργείται κυρίως σε περιπτώσεις 
επανειλημμένων δυσμενών για την επιχείρηση στοιχείων 
ή ιδιαίτερης σημασίας γεγονότων και πάντα αν πιθανολο¬ 
γείται ότι έχουν ανατραπεί τα δεδομένα στα οποία στηρί- 
χθηκε η κατάταξη της επιχείρησης. 

2. Μετά την απόφαση για έκτακτη αναθεώρηση η υπη¬ 
ρεσία καλεί την ενδιαφερόμενη επιχείρηση να λάβει γνώ¬ 
ση των στοιχείων και να υποβάλλει τυχόν αντιρρήσειςτης, 
μέσα σε προθεσμία είκοσι ημερών. Μετά τη λήψη των 
αντιρρήσεων ή την τυχόν άπρακτη παρέλευση της προ¬ 
θεσμίας αυτής η υπηρεσία εισηγείται στην Επιτροπή ΜΕ¬ 
ΕΠ που αποφασίζει σχετικά. Γιατην απόφαση έχει ανάλο¬ 
γη εφαρμογή και η παράγραφος 4 του άρθρου 3 της από¬ 
φασης αυτής. 

Άρθρο 6 

Αυτοδίκαιη διαγραφή 

Οι εγγεγραμμένες στο ΜΕΕΠ επιχειρήσεις διαγράφο¬ 
νται αυτοδίκαια στις περιπτώσεις: 

α) Θανάτου, πτώχευσης, απαγόρευσης ή θέσης σε κα¬ 
τάσταση δικαστικής αντίληψης του φυσικού προσώπου 
που ασκεί την επιχείρηση, όταν πρόκειται για ατομική επι¬ 
χείρηση. 

β) Διάλυσης ή πτώχευσης του νομικού προσώπου που 
ασκεί την επιχείρηση. 

γ) Όταν η εργοληπτική επιχείρηση καταθέσει στην Δι¬ 
εύθυνση Μητρώων και Τεχνικών Επαγγελμάτων της ΓΓΔΕ 


τη βεβαίωση εγγραφής στο ΜΕΕΠ λόγω αδυναμίας συνέ¬ 
χισης της λειτουργίας της. 

δ) Όταν η Εργοληπτική Επιχείρηση δεν υποβάλει αίτη¬ 
ση αναθεώρησης μέσα σε εξήντα ημέρες από την συ¬ 
μπλήρωση τριετίας ή εξαετίας σύ μφωνα με την παρ. 9 του 
άρθρου 16του Ν .1418/84. 

ΚΕΦΑΛΑΙΟ Β' 

Νομαρχιακά Μητρώα 

Άρθρο 7 

Εγγραφή σε Νομαρχιακά Μητρώα 

1. Οι επιχειρήσεις που δεν είναι εγγεγραμμένες στο ΜΕ¬ 
ΕΠ μπορεί να αναλάβουν την κατασκευή μικρών έργων 
του δημόσιου τομέα σύμφωνα με την παράγραφο 1 του 
άρθρου 15 του Ν. 1418/84 και τις σχετικές διατάξεις των 
εκτελεστικών διαταγμάτων του νόμου αυτού, αν είναι εγ¬ 
γεγραμμένες σε μητρώα που τηρούνται από τη Διεύθυν¬ 
ση Τεχνικών Υπηρεσιώντης Νομαρχιακής Αυτοδιοίκησης 
(ΔΤΥΝ Α). Κάθε επιχείρηση μπορεί να γραφεί στα μητρώα 
μιας μόνο Νομαρχίας. Ειδικά για τον Νομό Αττικής τα Μη¬ 
τρώα τηρούνται σε κάθε Νομαρχία του Νομού και η εγ¬ 
γραφή σε οποιαδήποτε από αυτά θεωρείται ως εγγραφή 
για ολόκληρο το Νομό. 

2. Για την εγγραφή των επιχειρήσεων αυτών στα νο¬ 
μαρχιακά μητρώα απαιτείται η επιχείρηση να έχει πείρα 
στην κατασκευή αντίστοιχων κατηγοριών έργων ή ειδικό¬ 
τερων εργασιών, να ασκείται από τα πρόσωπα που ορί¬ 
ζουν οι σχετικές διατάξεις και να συγκεντρώνει ανάλογα 
με την νομική μορφή της τα στοιχεία εκείνα που προσι¬ 
διάζουν στα κριτήρια της παραγράφου 1 του άρθρου 16 
του Ν. 1418/84 όπως αντικαταστάθηκε με το άρθρο 4του 
Ν. 2940/2001. 

3. Η εγγραφή στα νομαρχιακά μητρώα ισχύει για μια 
τριετία και αναθεωρείται κατά τριετία με τις ίδιες προϋ¬ 
ποθέσεις της εγγραφής. Η εγγραφή ισχύει για το νόμο 
της έδρας της επιχείρησης και για ένα το πολύ γειτονικό 
νομό, που επιλέγει η ενδιαφερόμενη επιχείρηση κατά την 
εγγραφή ή την ανανέωση. Ως γειτονικοί νομοί για την 
εφαρμογή της διάταξης αυτής θεωρούνται και οι γεω¬ 
γραφικά πλησιέστεροι νησιωτικοί ή παραθαλάσσιοι νο¬ 
μοί. 

4. Η εγγραφή και η αναθεώρηση της εγγραφής στα μη¬ 
τρώα γίνεται από το Νομαρχιακό Συμβούλιο Δημοσίων 
Έργων με εισήγηση της αρμόδιας υπηρεσίας της ΔΤΥΝΑ 
ύστερα από αίτηση της ενδιαφερόμενης επιχείρησης. Με 
την ίδια αίτηση η ενδιαφερόμενη επιχείρηση δηλώνει και 
το γειτονικό νομό όπου, σύμφωνα με την προηγούμενη 
παράγραφο μπορεί να αναλαμβάνει έργα με βάση την εγ¬ 
γραφή της στο Νομό της έδραςτης. Μετηναίτηση επίσης 
υποβάλλονται όλα τα πιστοποιητικά των έργων και όλα τα 
στοιχεία που αποδεικνύουν την εμπειρία της επιχείρησης 
καθώς και την ύπαρξη όλων των προϋποθέσεων που ορί¬ 
ζονται στην απόφαση αυτή. Για την αναθεώρηση της εγ¬ 
γραφής υποβάλλονται τα ίδια στοιχεία και επί πλέον πι¬ 
στοποιητικά για τα έργα που ανέλαβε η επιχείρηση την τε¬ 
λευταία τριετία. 

5. Οι εγγεγραμμένοι στα νομαρχιακά μητρώα διαγρά¬ 
φονται αυτοδίκαια σε περίπτωση θανάτου ή με τη συντα- 
ξιοδότησή τους από τον οικείο ασφαλιστικό φορέα. 

6. Η περίπτωση δ) του άρθρου 6 της παρούσας απόφα¬ 
σης, εφαρμόζεται αναλογικά και για τις επιχειρήσεις που 
είναι εγγεγραμμένες στα Νομαρχιακά Μητρώα. 

Άρθρο 8 

Βεβαιώσεις εγγραφής 

Για την εγγραφή ή την αναθεώρηση της εγγραφής εκ- 
δίδεται από τη Δ/νση Τεχνικών Υπηρεσιώντης Νομαρχια¬ 
κής Αυτοδιοίκησης σχετική πρωτότυπη βεβαίωση που 
περιλαμβάνει: 

α) Τα στοιχεία της επιχείρησης 

β) Το χρόνο για τον οποίο ισχύει η βεβαίωση 

γ) Το νομό της έδρας και το γειτονικό νομό που επέλεξε 
η επιχείρηση και 

δ) Τις κατηγορίες των έργων ή εργασιών που μπορεί να 
αναλαμβάνει η επιχείρηση. 

Άρθρο 9 

Συμμετοχή στις δημοπρασίες 

1. Η συμμετοχή στη δημοπρασία γίνεται με την προσκό¬ 
μιση της πρωτότυπης βεβαίωσης εγγραφής στα νομαρ¬ 
χιακά μητρώα. Σε κάθε συγκεκριμένη περίπτωση η επι¬ 
τροπή αξιολόγησης ή διαγωνισμού, αν ασκεί τα καθήκο¬ 
ντα επιτροπής αξιολόγησης, κρίνει την ικανότητα της 
επιχείρησης για το συγκεκριμένο έργο με βάση όλα τα 
τεκμηριωμένα στοιχεία που είναι γνωστά στην υπηρεσία. 

2. Μαζί με την κατάθεση της προσφοράς οι εγγεγραμ¬ 
μένες στα Νομαρχιακά Μητρώα καταθέτουν και αποδει¬ 
κτικό νόμιμα επικυρωμένο αντίγραφο της καταβολής 
στην εργοληπτική οργάνωση στην οποία ανήκουν των ει¬ 
σφορών τους που αντιστοιχούν στο χρόνο διεξαγωγής 
της δημοπρασίας. 

Άρθρο 10 

Υποχρεώσεις υπηρεσιών για ενημέρωση 
των Νομαρχιακών Μητρώων 

1. Όλες οι υπηρεσίες των φορέων του δημόσιου τομέα 
που εκτελούν έργα με επιχειρήσεις εγγεγραμμένες στα 
νομαρχιακά μητρώα, είναι υποχρεωμένες στο τέλος του 
έργου, να διαβιβάζουν στην Δ/νση Τεχνικών Υπηρεσιών 
που έχει εκδώσει τη βεβαίωση εγγραφής της επιχείρη¬ 
σης, βεβαίωση για την ικανότητα της επιχείρησης στην 
εκτέλεση του έργου, καθώς και κάθε σχετική πληροφο¬ 
ρία, ιδίως σε περιπτώσεις εγκατάλειψης του έργου, λή¬ 
ψης μέτρων κατά του αναδόχου, κακοτεχνιών, καθυστε¬ 
ρήσεων κ.λ.π. Η υπηρεσία που τηρεί το Νομαρχιακό μη¬ 
τρώο μπορεί πάντα να ζητεί πληροφορίες για έργα για τα 
οποία η εγγεγραμμένη στο μητρώο επιχείρηση δεν υπο¬ 
βάλλει σχετικά στοιχεία. 

2. Τα στοιχεία της προηγούμενης παραγράφου κατα- 
χωρούνται στο νομαρχιακό μητρώο καιλαμβάνονται υπό¬ 
ψη για την αποδοχή ή την απόρριψη της αίτησης ανανέω¬ 
σης της εγγραφής. 

Άρθρο 11 

Όρια προϋπολογισμού έργων που αναλαμβάνουν 
οι επιχειρήσεις που είναι εγγεγραμμένες 
στα Νομαρχιακά Μητρώα. 

1. Οι περιπτώσεις μικρών έργων, την κατασκευή των 
οποίων μπορεί να αναλάβουν σύμφωνα με την παραγρ. 1 


του άρθρου ΙδτουΝ. 1418/1984 (ΦΕΚΑ'23), επιχειρήσεις 
που είναι εγγεγραμμένες στα νομαρχιακά μητρώα ορίζο¬ 
νται ως εξής: 

α) Οι επιχειρήσεις που ασκούνται από εργοδηγούς πτυ- 
χιούχους των μέσων Τεχνικών Σχολών, που καταργήθη- 
καν με το Ν. 576/1977 και οι οποίοι έχουν τουλάχιστον 
τριετή κατασκευαστική εμπειρία, ύστερα από τη λήψη 
του πτυχίου, μπορούν να αναλάβουν έργα κατηγοριών 
του ΜΕΕΠ που αντιστοιχούν στην ειδικότητα των σπου¬ 
δών τους και σε προϋπολογισμό μέχρι ποσού 7.000.000 
δραχμών. Το χρηματικό αυτό όριο αυξάνεται μέχρι ποσού 
11.000.000 δραχμών ή 15.000.000 δραχμώνή 19.000.000 
δραχμών, όταν έχουν ή αποκτήσουν εξαετή, εννεαετή ή 
δωδεκαετή κατασκευαστική εμπειρία, αντίστοιχα, από τη 
λήψη του πτυχίου αντίστοιχα. 

β) Οι επιχειρήσεις που ασκούνται από κατόχους σχετι¬ 
κών αδειών, οι οποίοι έχουν τουλάχιστον τριετή κατα¬ 
σκευαστική εμπειρία, ύστερα από τη λήψη της άδειας, 
μπορούν να αναλάβουν έργα κατηγοριώντου ΜΕΕΠ που 
αντιστοιχούν στις άδειες και σε προϋπολογισμό μέχρι 
ποσού 6.000.000 δραχμών. Το χρηματικό αυτό όριο αυ¬ 
ξάνεται μέχρι ποσού 10.000.000 δραχμώνή 14.000.000 
δραχμών ή 18.000.000 δραχμών, όταν έχουν ή αποκτή¬ 
σουν εξαετή, εννεαετή ή δωδεκαετή κατασκευαστική 
εμπειρία, αντίστοιχα, από τη λήψη της άδειας αντίστοι¬ 
χα. 

γ) Οι επιχειρήσεις που ασκούνται από εμπειροτέχνες, 
που έχουν τουλάχιστον πενταετή κατασκευαστική εμπει¬ 
ρία, μπορούν να αναλάβουν έργα κατηγοριώντου ΜΕΕΠ 
που αντιστοιχούν στην εμπειρία τους και σε προϋπολογι¬ 
σμό μέχρι ποσού 6.000.000 δραχμών. Το χρηματικό αυτό 
όριο αυξάνεται μέχρι ποσού 10.000.000 δραχμών ή 
14.000.000 δραχμώνή 18.000.000 δραχμών, ότανέχουνή 
αποκτήσουν οκταετή, ενδεκαετή ή δεκατετραετή κατα¬ 
σκευαστική εμπειρία αντίστοιχα. 

2. Οι διατάξεις του άρθρου αυτού εφαρμόζονται ανά¬ 
λογα και για επιχειρήσεις που ασκούνται από υπομηχανι¬ 
κούς ή πτυχιούχους ΤΕΙ και ΚΑΤΕΕ μετά τριετία από τη 
λήψη του πτυχίου. 

Γ ια τις επιχειρήσεις αυτές ισχύει ως όριο προϋπολογι¬ 
σμού έργων που μπορούν να αναλάβουν τα 16.000.000 
εκατομμύρια δραχμές. 

3. Οι διατάξεις του άρθρου αυτού εφαρμόζονται σε έρ¬ 
γα των οποίων η διακήρυξη θα δημοσιευθεί μετά την ολο¬ 
κλήρωση της επανάκρισης και κατάταξης στις ειδικές κα¬ 
τηγορίες Α1 και Α2 του ΜΕΕΠ, σύμφωνα με τις διατάξεις 
του άρθρου 16 του Ν.1418/84, όπως αυτό αντικαταστά- 
θηκεμετο άρθρο 4του Ν. 2940/01. 

Άρθρο 12 
Τελικές διατάξεις 

1. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως, εκτός αν ορίζεται διαφο¬ 
ρετικά στις επί μέρους διατάξεις της. 

2. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 2 Οκτωβρίου 2001 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 

Αριθ. Φ6.76/20382/986 ( 2 ) 

Άδεια εγκατάστασης, για μηχ/κό εκσυγχρονισμό & εσω¬ 
τερική διαρύθμιση, του εργοστασίου παραγωγής 
φαρμακευτικών προϊόντων, της ΒΙΑΝΕΞ Α.Ε. (Γ' εργο¬ 
στάσιο), που βρίσκεται στον Δήμο Παλλήνης, του Νο¬ 
μού Αττικής. 


ΟΙ ΥΠΟΥΡΓΟΙ 

ΑΝΑΠΤΥΞΗΣ - ΥΓΕΙΑΣ ΚΑΙ ΠΡΟΝΟΙΑΣ 


Έχοντας υπόψη: 

1. Τις διατάξεις των Νόμων 2516/97, 6422/1934, του 
Ν.Δ. 1150/1949, του από 15.10.1922 Β.Δ/τος, του από 
16.3.50 Β.Δ. όπως τροποποιήθηκε και συμπληρώθηκε με 
το από 24.11.53 όμοιο, του Ν.Δ. 96/2.8.1973 και του Π.Δ. 
396/89 (ΦΕΚ 172/Α/16.6.89) για τον Οργανισμό της Γενι¬ 
κής Γραμματείας Βιομηχανίας. 

2. Την Κ.Υ.Α. με αριθ. 33361/5.9.91 (ΦΕΚ 703/Β/5.9.91) 
άρθρο 12 παρ. 13 "Μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/91". 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 36269/ 
1179/15.1.74 και με αριθμό Α6/829/78. 

4. Το υπ’ αριθμό 27/29.1.96 (ΦΕΚ 19/Α/1.2.96) Προεδρι¬ 
κό Διάταγμα "Συγχώνευση των Υπουργείων Τουρισμού, 
Βιομηχανίας Εν. & Τεχνολογίας & Εμπορίου στο Υπουρ¬ 
γείο Ανάπτυξης". 

5. Την απόφασή μας με αριθμό Φ6.76/23557/1094/ 
18.8.99 (ΦΕΚ 1797/Β/2.9.99)με την οποία χορηγήθηκε 
άδεια λειτουργίας, απεριορίστου διάρκειας στο ανωτέρω 
εργοστάσιο, για μηχ/τα ισχύος 533,7 ΗΡ. 

6. Αίτηση της ΒΙΑΝΕΞ Α.Ε. από 2.4.2001, για χορήγηση 
άδειας εγκατάστασης, για μηχ/κό εκσυγχρονισμό και δια- 
ρύθμιση του εργοστασίου της, παραγωγής φαρμακευτι¬ 
κών προϊόντων. 

7. Τα σχεδιαγράμματα που έχουν υποβληθεί με την αί¬ 
τηση, καθώς και τα λοιπά δικαιολογητικά στοιχεία. 

8. Την από 6.6.2001 εισήγηση της Υπηρεσίας μας και 
την γνωμάτευση του Ε.Ο.Φ με αριθμό 0776/12/16.7.2001, 
αποφασίζουμε: 

1. Χορηγούμε άδεια εγκατάστασης, διάρκειας ενός (1) 
έτους, για μηχ/κό εκσυγχρονισμό και εσωτερική διαρύθ- 
μιση, του εργοστασίου, παραγωγής φαρμακευτικών 
προϊόντων, της ΒΙΑΝΕΞ Α.Ε. (Γ’ εργοστάσιο), όπως η 
εγκατάσταση εικονίζεται στα σχεδιαγράμματα που θεω¬ 
ρήσαμε με την παρούσα απόφασή μας και που έχει τα 
ακόλουθα ειδικώτερα στοιχεία: 


α. Θέση: 


β. Κάτοχος: 
γ. Είδος 
εγκατάστασης: 
δ. Ισχύς 
μηχανημάτων: 


Νομός Αττικής, 

Δήμος Παλλήνης, 

Οδός 16ο χλμ. Λ. Αθηνών - Ραφήνας 
ΒΙΑΝΕΞ Α.Ε. 


Εργοστάσιο φαρμακευτικών προϊόντων. 

Υφιστάμενη 533,70 ΗΡ & 93,00 Κ \Ν 
Νέα 116,80 ΗΡ& 205,50 Κνν 
Συνολική ισχύς 650,50 ΗΡ & 208,50 Κ \Ν 


ε. Ατμολέβητες: 

Κατηγορία 

Π.Υ.Δ 

Π.Π. 

Ατμογεννήτρια 

Γ’ 

1285/99 

401/99 

Ατμογεννήτρια 

Γ’ 

1286/99 

402/99 

στ. Αξία 





μηχανημάτων: Υφισταμένων 102.520.000 
Νέων 296.310.000 
ΣΥΝΟΛΟ 398.830.000δρχ. 

Μηχ/τα προστασίας περιβάλλοντος: 149,50 ΗΡ 

2. Η παρούσα άδεια χορηγείται με την επιφύλαξη της 
τηρήσεως των διατάξεων του από 15.10.1922 Β.Δ/τος 
"περί χορηγήσεως αδειών ιδρύσεως και λειτουργίας πό¬ 
σης μηχανολογικής εγκαταστάσεως" και με τους εξής 
όρους: 

α. Να τηρούνται τα μέτρα πυρασφαλείας που προβλέ- 
πονται από την μελέτη πυρασφαλείας με αριθμό 13952 
και το με αριθμό 11739/8.7.98 

Πιστοποιητικό Πυρασφαλείας, το οποίο να ανανεωθεί 
πριν από την λήξη του, στις 8.7.2003, καθώς σε αντίθετη 
περίπτωση παύει η ισχύς της άδειας λειτουργίας. 

β. Να τηρούνται οι περιβαλλοντικοί όροι που εγκρίθη- 
καν με την 69494/1.3.80 απόφαση του Γρ. Περιβάλλο¬ 
ντος της Διεύθυνσης Πολεοδομίας της Νομαρχίας Αν. 
Αττικής. 

γ. Γ ια την λειτουργία του νέου μηχ/κού εξοπλισμού έπει¬ 
τα και από την εσωτερική διαρύθμιση, θα πρέπει η εγκα¬ 
τάσταση να εφοδιασθεί με άδεια λειτουργίας. 

3. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην 
ανωτέρω εγκατάσταση σε κάθε περίπτωση που θα διαπι¬ 
στωθεί ότι είναι αναγκαίο,ώστε να εκπληρωθούν οι σκο¬ 
ποί που προβλέπονται από το άρθρο 2 του από 
15.10.1922 Β.Δ/τος. 

4. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας. Χωρίς 
αυτήν την έγκριση, η εγκατάσταση δεν μπορεί να λει¬ 
τουργήσει στό όνομα Φυσικού η Νομικού Προσώπου άλ¬ 
λου εκτός του ανωτέρω αναφερομένου. 

5. Η παρούσα άδεια δεν απαλλάσει την ενδιαφερόμενη 
εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη υπο¬ 
χρέωση. 

Γ ραμμάτια: 

Γ ια την χορήγηση της ανωτέρω άδειας εκδόθηκαν τα 
εξής γραμάτια: 

α. Παράβολα Σειρά Α 2358335, -334, -333, -338, -337, - 
336, -339 (70.000 δρχ.) 

β. Εθν. Τρ. Α.Ε. 125076 (436.128 δρχ.) 

γ. Εθν. Τρ. Α.Ε. 263231 (1.503 δρχ.) 

δ. Εθν. Τρ. Α.Ε. 804390 (11.091 δρχ.) 

ε. Δ.Ο.Υ. Αγ. Δημητρίου Γ9013617 (36.960δρχ.) 

Η απόφαση αυτή να δημοσιευθεί στήν Εφημερίδα της 
Κυβερνήσεως. 

Αθήνα, 2 Οκτωβρίου 2001 
Με εντολή Υπουργών 

Ο Γ ενικός Διευθυντής Η Γ ενική Διευθύντρια 

Βιομηχανίας Υγείας 

Γ. ΤΣΟΥΚΑΣ Β. ΦΛΟΥΡΗ 

Αριθ. οικ. 9975 (3) 

Τροποποίηση Οργανισμού Εσωτερικής Υπηρεσίας του 
Δήμου Ελλησπόντου Ν. Κοζάνης. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις του Ν. 2539/97. 

3. Τις διατάξεις του άρθ. 8παρ. 5 του Ν. 2307/95. 

4. Τις διατάξεις του άρθ. 36του Ν. 2190/94. 

5. Τις διατάξεις του άρθ. 57 παρ. ΙΟτου Ν. 2218/94 και 
του άρθ. 67 παρ. 6-10 του Ν. 1416/84. 

6. Την αριθ. 4315/4.5.1999 απόφασή μας, περί έγκρισης 
του Οργανισμού Εσωτερικής Υπηρεσίας του Δήμου Ελ¬ 
λησπόντου. 

7. Την αριθ. 205/2000 απόφαση του Δημοτικού Συμβου¬ 
λίου του Δήμου Ελλησπόντου. 

8. Την από 15.5.2001 (14/2001 πρακτικό συνεδρίασης) 
θετική γνωμοδότηση του Υπηρεσιακού Συμβουλίου του 
άρθρ. 8 παρ. 4του Ν. 2307/95. 

α) Την αρ. 4196/2001 (ΦΕΚ 988/Β/20001 απόφαση 
Γ.Γ.Π.Δ.Μ., για τη μεταβίβαση αρμοδιοτήτων, αποφασί¬ 
ζουμε: 

Τροποποιούμε την αριθ. 4315/4.5.1999 απόφασή μας, 
περί έγκρισης του Οργανισμού Εσωτερικής Υπηρεσίας 
του Ελλησπόντου, ως ακολούθως: 

Στο άρθρο 10 προσθέτουμε παράγραφο ως ακολούθως: 

• Προσθήκη μίας (1) ειδικής θέσης Συμβούλου - Ειδικού 
Συνεργάτη - Επιστημονικών Συνεργατών, με βάσει τις δια¬ 
τάξεις του άρθρου 57 παρ. 10 του Ν. 2218/94, για τους 
οποίους τα προσόντα, η πλήρωση των θέσεων και τα κα¬ 
θήκοντα ορίζονται από τις διατάξεις του άρθρου 67 παρ. 
6-10 του Ν. 1416/84. 

• Επαναπροσδιορισμός της παρ. 1 του άρθρου 11 ως 
εξής: 

Στη Δ/νση Διοικητικών και Οικονομικών Υπηρεσιών 
προΐσταται μόνιμος υπάλληλος του κλάδου ΠΕ 1 ή ΤΕ 17 
ήΔΕ 1. 

Στο τμήμα Διοικητικών Υπηρεσιών προΐσταται μόνιμος 
υπάλληλος του κλάδου ΠΕ 1 ήΤΕ 17 ή ΔΕ 1. 

Στο τμήμα Οικονομικών Υπηρεσιών προΐσταται μόνιμος 
υπάλληλος του κλάδου ΠΕ 1 ήΤΕ 17 ή ΔΕ 1. 

Στη Δ/νση Τεχνικών Υπηρεσιών και περιβάλλοντος 
προΐσταται μόνιμος υπάλληλος κλάδου ΠΕ3ήΠΕ6ήΤΕ4. 

Στο Τμήμα Τεχνικών Έργων και Πολεοδομικών Εφαρ¬ 
μογών, προΐσταται μόνιμος υπάλληλος του κλάδου ΠΕ 3 
ή ΠΕ6ήΤΕ4. 

Στο γραφείο Περιβάλλοντος προΐσταται μόνιμος υπάλ¬ 
ληλος του κλάδου ΠΕ Περιβαλλοντολογιών ή του κλάδου 
ΤΕ 11. 

Κατά τα λοιπά ισχύει η αριθ. 4315/4.5.1999 απόφασή 
μας, περί έγκρισης του Οργανισμού Εσωτερικής Υπηρε¬ 
σίας του Δήμου Ελλησπόντου. 

Με την παρούσα απόφαση προκαλείται δαπάνη ύψους 
5.000.000 δρχ., η οποία θα καλυφθεί από τον προϋπολο¬ 
γισμό του Δήμου Ελλησπόντου. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Κοζάνη, 26 Σεπτεμβρίου 2001 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 


Αριθ. 9951 (4) 

Τροποποίηση Οργανισμού Εσωτερικής Υπηρεσίας του 

Δήμου Σερβίων Ν. Κοζάνης. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου Ν. 2503/97. 

2. Τις διατάξειςτου Ν. 2539/97. 

3. Τις διατάξειςτου άρθ. 8 παρ. 5του Ν. 2307/95. 

4. Τις διατάξειςτου άρθρου 36του Ν.2190/94 

5. Την αριθ. 4020/26.4.1999 απόφασή μας, περί έγκρι¬ 
σης του Οργανισμού Εσωτερικής Υπηρεσίας του Δήμου 
Σερβίων. 

6. Την αριθ. 212/2000 απόφαση του Δημοτικού Συμβου¬ 
λίου Σερβίων. 

7. Την από 15.5.2001 (14/2001 πρακτικό συνεδρίασης) 
θετική γνωμοδότηση του Υπηρεσιακού Συμβουλίου του 
άρθρ. 8 παρ. 4 του Ν. 2307/95. 

8. Την αρ. 4196/2001 (ΦΕΚ 988/Β/2001 απόφαση 
Γ.Γ.Π.Δ.Μ. για τη μεταβίβαση αρμοδιοτήτων, αποφασί¬ 
ζουμε: 

Τροποποιούμε την αριθ. 4020/26.4.1999 απόφασή μας, 
περί έγκρισης του Οργανισμού Εσωτερικής Υπηρεσίας 
του Δήμου Σερβίων ως ακολούθως: 

• Επαναπροσδιορισμός της παρ. 1 του άρθρου 17 ως 
εξής: 

Στη Δ/νση Διοικητικών και Οικονομικών Υπηρεσιών 
προΐσταται υπάλληλος των κλάδων ΠΕ 1 ή ΤΕ 17 ή ΤΕ 22 
ήΔΕ 1 

Στο τμήμα Διοικητικών Υπηρεσιών προΐσταται υπάλλη¬ 
λος του κλάδου ΠΕ 1 ή ΤΕ 22 ή ΔΕ 1. 

Στο τμήμα Οικονομικών Υπηρεσιών προΐσταται υπάλλη¬ 
λος του κλάδου ΠΕ 1 ήΤΕ 17 ή ΔΕ 1. 

Κατά τα λοιπά ισχύει η αριθ. 4020/26.4.99 απόφασή 
μας. 

Από τις διατάξεις αυτής της απόφασης δεν προκαλείται 
δαπάνη εις βάρος του Προϋπολογισμού του οικείου 
Ο.Τ.Α. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Κοζάνη, 26 Σεπτεμβρίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 
-♦- 

Αριθ. 9593 ( 5 ) 

Σύσταση Νομικού Προσώπου στο Δήμο Πτολεμαίδας Ν. 
Κοζάνης με την επωνυμία "Σχολική Επιτροπή 11 ου Δη¬ 
μοτικού Σχολείου Πτολεμαίδας". 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου Ν. 2503/97. 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

3. Την αριθμ. 502/2001 απόφαση του Δημοτικού Συμ- 

βουλίου Πτολεμαίδας περί συστάσεως νομικού προσώ¬ 
που με την επωνυμία "Σχολική Επιτροπή 11ου Δημοτικού 
Σχολείου Πτολεμαίδας". 

4. Την αριθμ. 4196/20.7.2001 (Φ.Ε.Κ. 988τ.Β/30.7.2001) 
απόφαση της Γενικής Γραμματέως Περιφέρειας Δυτικής 
Μακεδονίας με την οποία η αρμοδιότητα αυτή μεταβιβά¬ 
στηκε στον Γενικό Διευθυντή όπως και του δικαιώματος 
να υπογράφει με εντολή Γ ενικού Γ ραμματέα, αποφασί¬ 
ζουμε: 

1. Διαπιστώνουμε ότι με την αριθμ. 502/2001 απόφαση 
του Δημοτικού Συμβουλίου Πτολεμαίδας συστήνεται νο¬ 
μικό πρόσωπο με την επωνυμία "Σχολική Επιτροπή 11ου 
Δημοτικού Σχολείου Πτολεμαίδας". 

2. Σκοπός του νομικού προσώπου είναι. 

• Η διαχείριση των πιστώσεων που διατίθενται για λει¬ 
τουργικές δαπάνες. 

• Η εκτέλεση μικρών έργων για επισκευή και συντήρη¬ 
ση των διδακτηρίων. 

• Η αποκατάσταση φθορών και ζημιών επίπλων-εξοπλι- 
σμού και γενικά των διδακτηριακών εγκαταστάσεων. 

• Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα σκεύη, με βι¬ 
βλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλωντων μέτρων που κρίνονται αναγκαία για 


τη στήριξη της διοικητικής λειτουργίας των σχολικών μο¬ 
νάδων. 

3. Πόροι του νομικού προσώπου είναι: 

α) Ετήσια επιχορήγηση του Δήμου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

4. Περιουσία. 

Η περιουσία την οποία έχει σήμερα και η περιουσία που 
τυχόν αφιερώνεται. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ. Σ. και 
όταν αυτός απουσιάζει ή κωλύεται από τον Αντιπρόε¬ 
δρο. 

Από την εν λόγω σύσταση δεν προκαλείται καμμιά δα¬ 
πάνη σε βάρος του προϋπολογισμού του Δήμου. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Κοζάνη, 27 Σεπτεμβρίου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΧΡΗΣΤΟΣ ΝΑΤΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.0Γ 
β-ιτίΗίΙ: ννθΟηΐΗδΙθΓ @ Θΐ.ςι· 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυι-ο 

δρχ- 

Θυτο 

δρχ- 

θυΐΌ 

δρχ- 

θυΐΌ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























